open-index/open-wikipedia-markdown huggingface dataset:
Stred

**Stred** môže byť:

* bod rovnako vzdialený od začiatku a konca alebo od okrajov
* časť medzi začiatočnou a koncovou časťou alebo medzi okrajovými časťami
* v geometrii: pozri stred (geometria)
* v štatistike: zastaraný názov pre niektoré druhy priemeru, najmä ako aritmetický stred = aritmetický priemer
* v politike: 
** politický smer medzi pravicou a ľavicou, pozri politický stred
** skratka bývalej slovenskej politickej strany Strana demokratického stredu
* prenesene:
** miesto, objekt, kde sa niečo sústreďuje, stredobod, ťažisko
** skupina, okruh ľudí, vecí, javov
* názov sídliska či mestskej časti v týchto slovenských mestách:
** Bánovce nad Bebravou, pozri Stred (Bánovce na Bebravou)
** Bratislava-Devínska Nová Ves, pozri Sídlisko Stred
** Dubnica nad Váhom, pozri Stred (Dubnica na Váhom)
** Hurbanovo, pozri Stred (Hurbanovo)
** Martin, pozri Stred (Martin)
** Námestovo, pozri Stred (Námestovo)
** Považská Bystrica, pozri Stred (Považský Bystrica)
** Prievidza, pozri Stred (Prievidza)
** Rožňava, pozri Stred (Rožňava)
** Sereď, pozri Stred (Sereď)
** Trebišov, pozri Stred (Trebišov)
* vo Francúzsku: Centre-Val de Loire
* v Rusku: Centrálny ekonomický rajón
* podľa Aristotela (meson, mesotés): to, čo určuje správny úsudok (orthos logos). Každý znalec vyhľadáva stred, no nie stred veci, ale stred vzhľadom na nás. Stred zachováva správnosť.

## Pozri aj
*centrum
Jastrabina lekárska

**Jastrabina lekárska** (*Galega officinalis* L.) je liečivá rastlina z čeľade bôbovité (*Fabaceae*).

## Iné projekty

## Externé odkazy
* http://botanika.wendys.cz/kytky/K73.php 
* http://www.avicenna.cz/item/galega-officinalis-jestrabina-lekarska
* http://www.kvetenacr.cz/detail.asp?IDdetail=226

Kategória:Liečivé rastliny
Kategória:Flóra na Slovensku
Kategória:Bôbovité
Alfa Romeo

náhľad|Alfa Romeo 8c

**Alfa Romeo** je taliansky výrobca automobilov, založený v roku 1910. Od roku 1986 je Alfa Romeo členom Fiat Group. Spoločnosť mala pôvodný názov *ALFA*, čo bola skratka pre *Anonima Lombarda Fabbrica Automobili* (Lombardská automobilová spoločnosť).

## História
Spoločnosť, ktorá sa stala Alfa Romeo, založil ako „Darracq Italiana“ v roku 1907 Cavaliere Ugo Stella, aristokrat z Milána ako partner francúzskej automobilovej firmy, ktorú vlastnil Alexandre Darracq. Spoločnosť potom vyrábala Darracquove autá v Neapole, ale po tom čo partnerstvo stroskotalo, Stella a ďalší taliansky spolupresunuli presunuli výrobu do prázdnej Darracquovej továrne na milánskom predmestí Portello a spoločnosť sa premenovala na ALFA (Anonima Lombarda Fabbrica Automobili). Prvý automobil, ktorý vyrobili, bolo 1910 24 HP (pomenované podľa 24 konských síl, ktoré malo). Auto navrhol Giuseppe Merosi. Merosi navrhol ďalšie série nových automobilov ALFA s výkonnejšími motormi (40-60 koní). ALFA tiež skúsila automobilové preteky s jazdcami Franchinim a Ronzonim, ktorí sa zúčastnili súťaže Targa Florio v roku 1911 s dvomi 24 konskými modelmi. Na začiatku prvej svetovej vojny bola výroba ALFY na tri roky zastavená.
Zaujímavosťou je, že koncom 60tych rokov sa na Slovensku plánovala postaviť nová automobilka a do finále sa dostalo Alfa Romeo. Výroba sa mala začať modelom 1750 s motormi 1,3 a 1,6 litra z Giulie. Následne sa mal vyvinúť nový špecifický model. Československé federálne úrady však započatú spoluprácu zastavili (AZNP práve predstavila model Š100) a pre bratislavskú automobilku ponúkli ako náhradu model Škoda 720, ktorý však zostal vo fáze nedokončeného vývoja.

## Produkcia
### Súčasné modely

## Referencie

## Externé odkazy
* Oficiálna webstránka


Kategória:Talianske automobilky
Dejiny Egypta

**Dejiny Egypta** môže byť:
*Dejiny moderného Egypta
*Dejiny starovekého Egypta
* názov početných diel, napr.:
**Aigyptiaka
Východ

**Východ** môže byť:
*miesto, kade sa vychádza
*vychádzanie (ľudí alebo nebeských telies), pozri napr. východ Slnka
*jedna zo svetových strán, pozri východ (svetová strana)
*časť územia ležiaca smerom k tejto svetovej strane
*krajiny Eurázie iné než západná Európa a prípadne aj stredná Európa; v čase studenej vojny druhý svet, pozri východ (svetová strana) a druhý svet
*v kresťanstve označuje cirkvi, ktorých pôvod je na území Východorímskej ríše, pozri Východ (kresťanstvo)
*časť týchto slovenských miest:
**Michalovce
**Spišská Nová Ves, pozri Východ (Spišská Nová Ves)
**Topoľčany
**Trenčín, pozri Východ (Trenčín)
*Východ (USA)

## Pozri aj
*Železničná stanica Bratislava východ
*Blízky východ
*Stredný východ
*Ďaleký východ

## Iné projekty
Ka

**Ka** môže byť:
*pojem z egyptského náboženstva, pozri Ka (staroveký Egypt)
*staroegyptský faraón, pozri Ka (faraón)
*gruzínčina, kód ISO
* model automobilu Ford, pozri Ford Ka

**kA** je skratka pre kiloampér
Svetelné znečistenie

[thumb|Zložený obrázok [Zeme v noci]]

[thumb|Osvetlené nebo v nočnom [Mexiko (mesto)|Mexiku]]

[thumb|Osvetlené nebo v nočnom [Los Angeles]]

**Svetelné znečistenie** (iné názvy: **rušivé svetlo**, **svetelný smog**) je všeobecne svetlo s nežiaducimi účinkami (predovšetkým presvetlenie oblohy, svietenie do bytov).

Často používaný termín **svetelné znečistenie** ale môže byť klamlivý. Znečistenie totiž bežne označuje stav pri ktorom ostáva cudzorodá látka pôsobiť aj po pôsobení zdroja znečistenia. Tento problém je najlepšie viditeľný v mestách a rozsiahlych aglomeráciach. Dochádza k rozptylu svetla z pouličného osvetlenia, štadiónov, parkovísk, v menšej miere aj z budov. Svetlo mieriace k oblohe sa odráža od častíc v atmosfére – prach, vodná para a šíri sa ďaleko za miesto vzniku. Prejavuje sa to viditeľne jasnejšou oblohou nad väčším zdrojom, a to aj vo väčšej vzdialenosti.

## Stav znečistenia

Pri zisťovaní stavu svetelného znečistenia sa používajú dve metódy. 
* Prvou je snímanie z obežnej dráhy. Na záberoch družíc sú viditeľné centrá znečistenia, napr.: Londýn, Benelux, Paríž.
* Druhou metódou je pozorovanie z povrchu Zeme. Svetlo osvetlí oblohu a následne sa postupne dostávajú z viditeľnosti hviezdy. V dnešných mestách je veľký problém vidieť aj jasné hviezdy.

## Vplyv na zdravie

Svetelné znečistenie je nový prvok zasahujúci do života ľudí. Tisíce rokov bola v noci tma. Spánok je veľmi ovplyvňovaný hormónom melatonínom, ktorý sa vylučuje iba v tme. Už osvetlenie 1 lux spôsobuje viditeľné zníženie jeho hladiny. Aj to spôsobuje problémy so spánkom v modernej dobe. Navyše melatonín je antioxidant, teda zníženie jeho hladiny znamená nárast množstva kyslíkových radikálov. Kyslíkové radikály o. i. narušujú bunky, jadrá buniek a tým prispievajú ku vzniku rakoviny, arterosklerózy a ďalších chorôb. Aj preto sa svetelné znečistenie dáva do súvislosti s čoraz väčším výskytom civilizačných chorôb.

## Vplyv na životné prostredie

Svetlo hrá veľmi dôležitú úlohu pri rozmnožovaní niektorých živočíchov napr.: korytnačiek, kariet veľkých. Po vyliahnutí mladé karety zamieria k najsvetlejšiemu bodu oblohy. Doteraz to bola obloha nad morom, ale teraz čoraz častejšie zamieria do miest k lampám.

## Odstránenie svetelného znečistenia

Spôsoby na odstránenie svetelného znečistenia sú jednoduché. 
* Svietiť strmo dole. Na to sú potrebné lampy s rovným a priehľadným sklom namiesto guľových. Vlastne stačí vymeniť kryt.
* Nesvietiť prehnane, napr. celú noc naplno.
* Používať najlepšiu dostupnú techniku.
Tieto postupy sú jednoduché a s výnimkou posledného aj lacné, pričom výrazne znižujú úroveň svetelného smogu.

## Iné projekty

## Pozri aj
* Park tmavej oblohy Poloniny
## Externé odkazy
* svetelneznecistenie.sk
* Kvalitní osvětlování, minimalizující znečištění přírodní tmy přidaným světlem
* Jan Hollan: Světelné znečištění vadí všem
* Jaroslav Kotek: Existuje světelné znečištění?  Světlo. 2006, č. 1, s. 46 – 47. (reakcia na predchádzajúci článok T. Maixnera)


Kategória:Noc
Emotional

***Emotional*** je štvrtým albumom rakúskeho speváka Falca. Na trh sa dostal v októbri 1986 a bol kritikmi vysoko hodnotený, Falco sa tu ukázal veľmi citlivo a hneď po vydaní vyrazil na svetové turné. Album bol ako predchodca produkovaný Bolland & Bolland.

## Single
Prvý singlom z albumu bola pieseň „The Sound of Musik“. Pieseň bola veľmi úspešná a mohla tiež v zahraničí nadviazať na svojich predchodcov. V nápaditom videoklipe sa nakrátko objavil Falcov priateľ a dlhoročný starosta Viedne Helmut Zilk. V novembri 1986 nasledoval singel „Coming Home – Jeanny Part 2“. Táto pieseň ihneď dosiahla na prvé miesto v rôznych hitparádach. Vo videoklipe ide o to, že sa Falco po roku vracia domov za Jeanny, ktorá bola ale nezvestná už vtedy ako odišiel.
Začiatok roku 1987 priniesol singel „Emotional“ V ňom Falco spieva, že žiadna žena na svete sa k nemu nehodí. Riadok textu "Ja viem že žena ktorá mňa znesie, sa ešte nenarodila, ale ja prosím teba príď na svet",

## Venovanie
Falco venoval pieseň „Kamikaze Cappa“ americkému vojnovému fotografovi Robertovi Capovi (1913 – 1954) a „The Kiss Of Kathleen Turner“ ako poctu pre americkú herečku Kathleen Turner.

Okrem toho celý album je venovaný jeho domnelej dcére Katharine-Bianca.

## Zoznam skladieb
# „Emotional“
# „Kamikaze Cappa“
# „Crime Time“
# „Cowboyz And Indianz“
# „Coming Home (Jeanny Part 2)“
# „The Star Of Moon And Sun“
# „Les Nouveaux Riches“
# „The Sound Of Music“
# „The Kiss Of Kathleen Turner“

## Externé odkazy
* Album Emotional

Kategória:Albumy Falca
Kategória:Hudobné albumy z 1986
Junge Römer

***Junge Römer*** je druhý album rakúskeho speváka Falca.

Album bol produkovaný Robertom Pongerom, ktorý už pripravil predchádzajúci.
Po svojom svetovom úspechu s albumom *[[Einzelhaft]]* na ktorom sa nachádza singlel „Der Kommissar“ v roku 1982 a 1983 sa Falco rozhodol hneď v nasledujúcom roku, svoj druhý album produkovať a vydať.

Samotný album bol kritikmi vysoko hodnotený, lebo Falco vo svojej práci vytvoril niečo originálne v popovej a rockovej hudbe, veľmi ovplyvnený štýlom R&B.

Dva týždne po vydaní albumu, dosiahol už úspech s prvým miestom v Rakúsku. O mesiac neskôr bol vydaný singlel s rovnakým názvom, ktorý sa dokonca dostal aj v Španielsku na druhé miesto, ďalej napríklad v Holandsku na 15. miesto a vo Švajčiarsku na 24. pozíciu v hitparáde.

## Zoznam skladieb
# „Junge Römer“
# „Tut-Ench-Amon“
# „Brillantin' Brutal'“
# „Ihre Tochter“
# „No Answer (Hallo Deutschland)“
# „Nur mit Dir“
# „Hoch wie nie“
# „Steuermann“
# „Kann es liebe sein“

Kategória:Albumy Falca
Kategória:Hudobné albumy z 1984
Preddynastické obdobie

**Preddynastické obdobie** môže byť:
*v Egypte: pozri preddynastické obdobie (Egypt)
*v Mezopotámii: 
**Protoliterate period
**obdobie džemdetnasrsskej kultúry (t.j. 3200 - 3000 alebo 3000 - 2800 pred Kr.) , pozri džemdetnasrská kultúra
*v dejinách viacerých iných území obdobie pred začiatkom vlády prvej známej dynastie

## Referencie
Einzelhaft

***Einzelhaft*** (nem. *samotka*) je debutový album rakúskeho speváka Falca.

## História vzniku
V roku 1980 dostal Falco, ktorý vtedy ešte hral v skupine Drahdiwaberl kontrakt od Markusa Spiegela na tri sólové albumy. Falcova pieseň „Ganz Wien“ hraná koncertoch Drahdiwaberl mala veľký úspech.. Avšak po bojkote rakúskych rozhlasových staníc proti tejto nahrávke vznikla anglická verzia „That Scene“, ktorú vydal začiatkom roka 1981. Singel bol v Rakúsku skutočne populárny a vyšplhal sa až na 11. miesto hitparády, v zahraničí zostal avšak nepovšimnutý.

## Produkcia
Na jar 1981 začal Falco spoločnú prácu s producentom Robertom Pongerom, ktorý mal melódiu bez textu. Tá bola pôvodne zamýšľaná pre Reinholda Bilgeriho, ktorý ju avšak odmietol. Falco bol naproti tomu z melódie nadšený, hneď ju prijal. Počas troch dní píše priliehavý text a vzniká „Der Kommissar“. V tomto čase vznikol ešte druhý titul, „Helden von heute“. I keď Falco chcel tú pieseň ako singel vydať (s „Der Kommissar“ na druhej strane), musel poslúchnuť svoje hudobné vydavateľstvo, ktoré rozhodlo uprednostniť „Der Kommissar“ pretože mal podľa ich mienky lepší potenciál.

## Úspech
V novembri 1981 bol singel „Der Kommissar“ v Rakúsku vydaný a zakrátko dosiahol prvé miesto v hitparáde. Dva mesiace neskôr sa to podarilo tiež v Nemecku a Francúzsku aj v rôznych iných európskych krajinách. V Kanade dosiahol singel zlaté miesto. V Americkej Billboard-Charts obsadil tento titul miesto 72, v Disco-Charts 1. miesto. Falco zostal pol roka v Amerike, promovať album, s ktorým mal aj zahraničí veľký úspech. Tiež v Guatemale viedol song hitparádu. Celosvetovo sa predalo cez sedem miliónov kusov „Der Kommissar“. V súvislosti s týmto veľkým úspech šiel Falco asi rok na turné, celosvetovo od Mexika po Áziu. LP *Einzelhaft* dosiahlo #31 kanadskej albumovej hitparády a držalo sa v nej 20 týždňov. V Taliansku obsadilo 21. miesto. V USA 64. miesto v US Billboard Charts. V lete 1982 bol úspešne vydaný singel „Maschine brennt“, ktorý vyšiel v Rakúsku, Nórsku a Nemecku v top 10 a potvrdil úspech.

## Zoznam skladieb
# „Zuviel Hitze“
# „Der Kommissar“
# „Siebzehn Jahr“
# „Auf der Flucht“
# „Ganz Wien“
# „Maschine Brennt“
# „Hinter uns die Sintflut“
# „Nie mehr Schule“
# „Helden von Heute“
# „Einzelhaft“

Kategória:Albumy Falca
Kategória:Debutové albumy
Kategória:Hudobné albumy z 1982
Falco 3

***Falco 3*** je tretí album rakúskeho speváka Falca. Ide  sa o jeho najznámejší a najúspešnejší album. Najväčšie hity albumu sú „Rock Me Amadeus“, „Jeanny“, „Vienna Calling“. Práve kvôli prakticky celosvetovému úspechu (okrem iného 3. miesto v USA) a popularite skladieb na ňom, bolo album vydané v rôznych krajinách s rôzne nemixovanými skladbami, trebárs i v niekoľkých rôznych vydaniach. Je teda možné nájsť vydaní, ktoré sa odlišujú dĺžkou jednotlivých skladieb od nižšie uvedeného radenia skladieb na „klasickom“ nemeckého vydania. Na väčšine skladieb sa Falco autorsky podieľal spolu s holandským producentským duom Ferdi Bolland a Rob Bolland. Len na Munich Girls sa podieľal Ric Ocasek, autormi hudby u „Nothin' Sweeter Than Arabia“ sú Curt Cress a Mats Björklund a „It's All Over Now, Baby Blue“ je slávna Dylanova skladba.

## Zoznam skladieb
# „Rock Me Amadeus“
# „America“
# „Tango The Night“
# „Munich Girls (Lookin' Fot Love)“
# „Jeanny“
# „Vienna Calling“
# „Maenner Des Westens“
# „Nothin' Sweeter Than Arabia“
# „Macho Macho“
# „It's All Over Now, Baby Blue“

Kategória:Albumy Falca
Kategória:Hudobné albumy z 1985
Out of the Dark (Into the Light)

***Out of the Dark (Into the Light)*** je ôsmym albumom rakúskeho speváka Falca.

## História výroby
Pôvodne chcel Falco album nazvať *Egoisten*, s ktorým chcel opäť dobyť medzinárodné hitparády. Prvý singel „Mutter, der Mann mit dem Koks ist da“ vydaný v lete 1995 pod pseudonymom T>>MA. Singel sa vyšplhal na 3. miesto rakúskej hitparády. V lete 1996 vyšiel druhý singel („Naked“), ktorý bol v Rakúsku dobre prijatý, v Nemecku naopak bol skôr neúspechom. Po malom úspechu singlu sa Falco odsťahoval do Dominikánskej republiky a chcel album odtiaľ dokončiť.

## Vydanie
Falco chcel album na jeseň 1997 prezentovať na verejnosti, avšak vydanie bolo predbežne odložené na jeseň 1998. Falco zomrel 6. februára a singel „Out of the Dark“ vyšiel 2. marca. Videoklip bol zostrihaný z rôznych Falcových scén.

## Úspechy v hitparádach
Singel „Out of the Dark“ hneď dosiahol 2. miesto v Rakúsku a Nemecku, 3. miesto vo Švajčiarsku. Tiež „Egoist“ zostal dlhé týždne v Top 5 hitparády. Názov albumu nebol po Falcovej smrti *Egoisten* ako sa pôvodne plánovalo, ale bol vydaný pod názvom *Out of the Dark (Into the light)*, lebo (v súvislosti s Falcovou smrťou) znel senzačne. Falco mal naplánovanú ako desiatu pieseň „Tomorrow never knows“ (coververziu piesne The Beatles), ktorú chcel nahrať s Ringom Starrom.

Album dokonca dosiahol v Top 30 World Beat v roku 1998 (miesto 16).

## Zoznam skladieb
# „No Time for Revolution“ - 3:51
# „Out of the Dark“ - 3:36
# „Shake“ - 3:41
# „Der Kommissar 2000“ - 3:47
# „Mutter, der Mann mit dem Koks ist da“ - 3:38
# „Hit Me“ - 3:45
# „Cyberlove“ - 3:33
# „Egoist“ - 3:26
# „Naked“ - 6:02
# „Hiddentrack: Geld / Matth. XI, 15“

Kategória:Albumy Falca
Kategória:Hudobné albumy z 1998
Nachtflug

***Nachtflug*** je siedmy album rakúskeho speváka Falca. Opäť bol produkovaný holandskými bratmi Bolland & Bolland. Oni produkovali osem z desiatich piesní albumu. Prvý singel „Titanic“ stúpal v hitparáde vysoko. Album *Nachflug* dosiahol prvé miesto v rakúskej albumovej hitparáde. Ďalším singlom bol „Dance Mephisto“, ktorá sa tiež objavila v rakúskej hitparáde. Falco vydal v roku 1993 v Rakúsku promo singel „Monarchy Now“.

Po vydaní albumu šiel Falco prvýkrát po šiestich rokoch opäť na európske turné. Vrcholom turné bolo vystúpenie na Donauinselfest vo VIedni, pri ktorom počas koncertu začalo pršať a pri piesni „Nachtflug“ udrel blesk tesne pri pódiu.

K videoklipe k piesni „Titanic“ je refrén v angličtine, na singli v nemčine. To je preto lebo Falco sa snažil s touto piesňou znovu uspieť v USA.

## Zoznam skladieb
# „Titanic“
# „Monarchy Now“
# „Dance Mephisto“
# „Psychos“
# „S.C.A.N.D.A.L.“
# „Propaganda“
# „Yah - Vibration“
# „Time“
# „Cadillac Hotel“
# „Nachtflug“

Kategória:Albumy Falca
Kategória:Hudobné albumy z 1992
Wiener Blut

***Wiener Blut*** je piatym albumom rakúskeho speváka Falco.

Falco chcel album pôvodne s inými producentmi nahrať, ale nakoniec sa obrátil opäť k bratom Bolland & Bolland, s ktorými produkoval šesť piesni. Štyri ďalšie piesne boli produkované Mende a Derouge, jednu pieseň produkoval Falco s Mal Luker.
Album obsadil v Rakúsku druhé miesto v hitparáde, v Nemeckú iba 8. miesto a vo Švajčiarsku miesto 12. Čo bolo obrovským sklamaním pre samotného Falca, ktorý svoju frustráciu začal riešiť alkoholom a drogami.

## Venovanie
Falco venoval album svojej  domnelej dcéra Katharine-Bianca, a Justin Dylan.

## Zoznam skladieb
# „Wiener Blut“ 1
# „Falco Rides Again“ 1
# „Untouchable“ 1
# „Tricks“ 1
# „Garbo“ 1
# „Satellite to Satellite“ 1
# „Read a Book“ 2
# „Walls of Silence“ 2
# „Solid Booze“ 2
# „Sand am Himalaya“ 2
# „Do it Again“ 3

* 1 produkované Bolland & Bolland
* 2 produkované Gunther Mende a Alexander C. Derouge
* 3 produkované Falco a Mal Luker, v orginále Steely Dan

Kategória:Albumy Falca
Kategória:Hudobné albumy z 1988
Regionalizmus

**Regionalizmus** môže byť:
*hospodárske, politické a kultúrne hnutie (založené v 19. stor. vo Francúzsku) snažiace sa o väčšiu samostatnosť jednotlivých regiónov (krajov) a oblastí proti centrálnej moci štátu, pozri regionalizmus (polické hnutie)
*v medzinárodných vzťahoch: vytváranie/existencia spoločnej identity a cezhraničných zoskupení a spolkov v rámci nejakého regiónu, pozri regionalizmus (regionálna integrácia)
*spoločenská činnosť zaoberajúca sa prírodovedeckým, hospodárskym, historickým, sociálnopolitickým a kultúrnohistorickým štúdiom určitého kraja, pozri regionalizmus (štúdium kraja)
*v etnológii: jav vyskytujúci sa v určitom kraji, pozri regionalizmus (etnológia)
*v jazykovede: výraz, ktorého použitie je obmedzené na isté regióny jazykového areálu, pozri regionalizmus (jazykoveda)
*v umení všeobecne: v umení USA realistický štýl odmietajúci mesto a tamojšiu techniku a propagujúci scény vidieckeho života, ktorý dosiahol vrchol v 30. rokoch 20. storočia, pozri regionalizmus (umelecký štýl)
*v literatúre: v literatúre USA literárna perspektíva, ktorá sa stala populárnou počas Vojny juh proti severu, a pri ktorej sa detailne opisovali regióny USA, pozri regionalizmus (literatúra USA)
*v architektúre: tendencia o zachovanie krajovej svojbytnosti, pozri regionalizmus (architektúra)
Data de Groove

***Data de Groove*** je šiesty album rakúskeho speváka Falca.

Album bol po dlhej spolupráci s Bolland & Bolland a neúspechu znovu produkovaný pôvodným producentom Robertom Pongerom v rokoch 1988, 1989 a 1990.

To bol Falcov pokus o comeback na špicu hitparády, po veľkom neúspechu albumu Wiener Blut.

Album bol súkromným životom menej ovplyvnený, ako jeho predchádzajúci, ktorý bol venovaný jeho domnelej dcére. Napriek tomu sa stalo počas nahrávania veľa vecí v súkromnom živote speváka, oženil sa a znovu rozviedol a okrem toho mal veľké psychické problémy sa vyrovnať so svojim predchádzajúcim úspechom, „Rock Me Amadeus“ sa mu nedarilo zopakovať.

O tomto albume si veľa fanúšikov myslelo "starý dobrý Falco" príde opäť, avšak nasledoval len mierny úspech z predajného hľadiska, pretože v rakúskej hitparáde dosiahol len 11 miesto a okrem toho sa ani singel nepresadil v hitparáde, nato sa Falco vrátil naspäť k bratmi Bolland & Bolland.

## Zoznam skladieb
# „Neo Nothing - Post Of All“
# „Expocityvisions“
# „Charisma Kommando“
# „Tanja P. Nicht Cindy C.“
# „Pusher“
# „Data de Groove“
# „Alles im Liegen“
# „U.4.2.P.1. Club Dub“
# „Bar Minor 7/11 (Jeanny Dry)“
# „Anaconda 'mour“

Kategória:Albumy Falca
Kategória:Hudobné albumy z 1990
Genius loci

**Genius loci** bol pôvodne v rímskej mytológii duch, ktorý ochraňoval isté miesto. Znázorňovali ho ako hada. 

Dnes sa tento termín často používa na označenie určitej charakteristickej atmosféry, ktorú má dané miesto. Často ide o malebné zákutia ľudovej a historickej architektúry, či miesta v prírode.  

Iný dnešný význam výrazu je veľká závislosť osobnosti od rodného kraja či prostredia.

Kategória:Fenomenológia
Kategória:Rímska mytológia
Kategória:Architektonická terminológia
Pálava

**Pálava** môže byť:
* moravská muštová odroda viniča hroznorodého, pozri Pálava (odroda viniča)
* chránená krajinná oblasť na južnej Morave, pozri Chránená krajinná oblasť Pálava
* Pavlovské vrchy
* kopec v Pavlovských vrchoch, pozri Pálava (kopec)
* potok v Blansku, pozri Pálava (potok)
* vodná nádrž na tomto potoku, pozri Pálava (vodná nádrž)
* populárny nafukovací čln, pozri Pálava (čln)
Klasicizujúci romantizmus

**Klasicizujúci romantizmus** (tiež **tereziánsky klasicizmus** alebo **barokový klasicizmus**) je poklasistický prúd v architektúre na území Slovenska.

## Charakteristika
Romantizmus ako úplný protiklad klasicizmu odmietal dogmatické pravidlá a jeho racionalizmus. Začalo sa presadzovať emotívne videnie sveta, ktoré prinieslo nové prvky aj do architektúry. Predovšetkým sa uvoľnila prísna symetričnosť a zmnožil sa ornament. Okná úž nelícovali s fasádou, mali ostenia a strechy boli jednoduché, sedlové alebo valbové. Tento štýl ešte bez historizujúcich tendencií, špeciálne na Slovensku nazývame *klasicizujúcim romantizmom*. Stal sa spojovacím článkom medzi klasicizmom a jeho znovuoživením na konci 19. storočia v podobe neoklasicizmu. Príklady stavieb nachádzame do konca 70. rokov 19. storočia.

## Stavby
* Kaštieľ v Bystranoch, 1860.
* Krajinská nemocnica v Bratislave, výstavba 1858 – 64.
* Csákyho škola v Bratislave, 1870.
* Pôrodnícka klinika v Bratislave, 1872.
* Katolícke gymnázium v Banskej Bystrici, 1858.
* Mestský hostinec v Revúcej, 1858-61.
* Prvé slovenské vyššie gymnázium v Revúcej, 1871-73.
* Hotel Čierny orol v Prešove, 1865.
* Kúpeľná budova Sima v Trenčianskych tepliciach

## Referencie
Baleka, J.: Výtvarné umění, výkladový slovník, vyd. Academia Praha, 1997.

Kategória:Architektúra na Slovensku
Kategória:Architektonické štýly
Sairecábur

**Sairecábur**  je názov reťaze neaktívnych stratovulkánov (*Sairecábur* – 5&nbsp;971&nbsp;m, *Cerro Colorado* – 5&nbsp;748&nbsp;m, *Cerro Curiquinca* – 5&nbsp;722&nbsp;m a *Escalante* – 5&nbsp;819&nbsp;m), pomenovanej po najvyššom a najmladšom členovi, nachádzajúcej sa na hraniciach Čile s Bolíviou.

Komplex je tvorený prevažne andezitovo-dacitovými horninami. Najvyšší štít – Sairecábur sa nachádza na severnom okraji staršej kaldery s priemerom 4,5&nbsp;km. Na jeho vrchole sa nachádzajú najmladšie, postglaciálne produkty vulkanickej aktivity. Escalante, nachádzajúce sa na opačnom konci komplexu, je o kúsok starší stratovulkán, ostatné vulkanické centrá taktiež vykazujú známky aktivity v holocéne.

## Externé odkazy
* www.volcano.si.edu - komplex Sairecábur na Global Volcanism Program 

Kategória:Sopky Bolívie
Kategória:Sopky Čile
Kategória:Stratovulkány
Guayaques

**Guayaques** je vulkanický komplex pozostávajúci z viacerých lávových dómov ryolitového, až dacitového zloženia, tiahnuceho sa pozdĺž čilsko-bolívijskej hranice v línii sever-juh. Nie je doložený žiaden záznam o historickej aktivite komplexu, no viaceré prvky vulkanickej stavy (lávové prúdy) sú holocénneho veku.

## Zoznam vulkanických foriem komplexu Guayaques
* **Lávové dómy**
** Cerro Chascon (5 465 m)
** Cerro Santo Domingo (5 391 m)

## Externé odkazy
* www.volcano.si.edu - komplex Guayaques na Global Volcanism Program 

Kategória:Sopky Bolívie
Kategória:Sopky Čile
Strabizmus

**Strabizmus**, nazývaný i **škuľavosť** alebo **škúlenie**, je chyba zraku. Je to stav, pri ktorom dochádza k strate koordinovaného pohybu oboch očí a jedno sa odchyľuje od smeru pozorovaného predmetu. Touto chybou zraku sa zaoberá tyflopédia, odbor špeciálnej pedagogiky.

## Delenie strabizmu

* konvergentný strabizmus – postihnuté oko zabieha smerom dovnútra (najčastejší)
* divergentný strabizmus – oko zabieha smerom von
* vertikálny strabizmus – oko sa odchyľuje smerom nahor alebo nadol
* fixný strabizmus – zabieha vždy to isté oko
* alternujúci strabizmus – zabiehanie postihuje striedavo obe oči

## Iné projekty
 

Kategória:Oftalmológia
Kategória:Choroby oka
Georges Charpak

**Georges Charpak** (* 8. marec 1924, Dubrovycia, Poľsko, dnes Ukrajina – † 29. september 2010, Paríž, Francúzsko) bol francúzsky fyzik židovského pôvodu, nositeľ Nobelovej ceny za fyziku.

Počas druhej svetovej vojny bol v odboji. V roku 1944 bol deportovaný do koncentračného tábora Dachau, kde zostal až do jeho oslobodenia v 1945.
Nobelovu cenu získal za časticové detektory. Objavil mikromegas detektor a drátenú komoru. Dlhodobo pracoval v CERN.

## Referencie

## Externé odkazy
* aldebaran.cz 
* Information from Official Nobel site
* Georges Charpak
* Georges Charpak U.S. Patents 

Kategória:Francúzski fyzici
Kategória:Nositelia Nobelovej ceny za fyziku
Kategória:Francúzski nositelia Nobelovej ceny
Kategória:Členovia Francúzskej akadémie vied
Kategória:Členovia Ruskej akadémie vied
Kategória:Väzni nacistických koncentračných táborov
Kategória:Francúzske osobnosti židovského pôvodu
Kategória:Preživší holokaust
Medzinárodný folklórny festival Myjava

náhľad|Myjava, 2017
náhľad|Myjava, 2017
náhľad|Myjava, 2017
**Medzinárodný folklórny festival Myjava** je folklórny festival, ktorý sa už desaťročia (v roku 2017 58. ročník) koná spravidla tri alebo 4 dni v strede júna na Myjave. Už desaťročia festival začína vernisážou výstavy v SNM – Múzeum SNR Myjava.

## Festival v roku 2007
V roku 2007 sa na festivale zúčastnil divadelný súbor Korbáč z Myjavy (ľudové divadlo). Po slávnostnom otvorení, ktoré bolo spojené s odovzdávaním cien, nasledoval regionálny program, v ktorom sa predstavili domáce folklórne súbory a skupiny.

Zahraničný rozmer festivalu pomáha formovať spoluprácu a členstvo v C.I.O.F.F. Zo zahraničných súborov sa v roku 2007 zúčastnili folklórne súbory z Alžírska, Bulharska, Česka, Srbska, Ukrajiny, Poľska, Švédska, Západnej Papui, Írska a možno i z Afriky. 

Nechýbal tradičný *Jarmek* a *Sprievod festivalu*. Svoje miesto v dopoludňajších hodinách si našiel prednáškový cyklus odborníkov, alebo rozprávanie pre tých, čo chcú vedieť o folklóre viac, v priestoroch evanjelickej fary, ale i hudobne literárna kompozícia venovaná myjavskej ľudovej tanečnej hudbe.

Detských divákov pozvali do Trnovcov na stretnutie s rozprávkou a detské divadlo. Pre staršiu generáciu ponúkli tance a piesne Záhoria a Trnavska, program o gajdách a gajdošoch. Večer patril folklórnym súborom zo Slovenska a našim zahraničným priateľom. Ľudové zábavy sú neoddeliteľnou súčasťou piatkového i sobotného večera. Festivalové nedeľné predpoludnie patrilo deťom a tanečnej škole, v ktorej vyučovali tanečníci zahraničných súborov. Osviežením mohlo byť aj spomienkové rozprávanie o myjavskej rodáčke Zuzke Zguriške. Detský folklórnym súborom amfiteáter v Trnovcoch patril od 14,00 hod. a potom už nasledoval záverečný program festivalu – Galaprogram.

Programy Medzinárodného folklórneho festivalu Myjava (Festival európskej tradičnej kultúry) sa usilujú nielen pripomenúť, čo sme zdedili a zachovali, ale i to, čo sme vytvorili.

## Online prenos
Program MFF Myjava možno sledovať aj cez internet. V roku 2007 sa internetový fanúšikovia mohli tešiť aj na Online prenos z mestečka MY-A-VY.

## Externé odkazy
* História Medzinárodného folklórneho festivalu MYJAVA - myjava.sk 
* Oficiálna stránka Myjavy - Mesto Myjava

Kategória:Folklórne festivaly na Slovensku
Kategória:Myjava (mesto)
Sibelius

**Sibelius** môže byť:
* planétka, pozri 1405 Sibelius
* počítačový program, pozri Sibelius (počítačový program)
* názov vlaku medzi Helsinkami a Petrohradom, pozri Sibelius (vlak)
* osoba:
**Jean Sibelius, fínsky hudobný skladateľ
**Johanna Sibelius, nemecká spisovateľka

## Pozri aj
* Sibeliova akadémia, hudobná akadémia vážnej hudby
* Sibeliov pamätník
Novgorod

**Novgorod** môže byť:
*bývalý názov mesta Velikij Novgorod
*v histórii: Novgorodská krajina
*názov bývalej ruskej vojnovej lode, pozri Novgorod (loď)

## Pozri aj
*Nižný Novgorod (1932 – 1991 Gorkij), v Rusku
*Novohrad-Volynskyj, na Ukrajine
*Novgorod-Severskyj, na Ukrajine
*Novgorod-Litovskyj, v Bielorusku
*Novgorodská oblasť v severozápadnom Rusku
Kvadriga (architektúra)

[náhľad|Kvadriga na [Brandenburská brána|Brandenburskej bráne v noci, Berlín.]]
[náhľad|Kvadriga na [Arc de Triomphe du Carrousel, Paríž.]]

**Kvadriga** je dekoratívna plastika s bohyňou víťazstva riadiacou štvorzáprah a architektonický dekoratívny prvok monumentálnej a renesančnej architektúry.

Ide o plastiku štvorzáprahu, ktorý ukončuje stavbu, často nárožie. Po prvýkrát bola kvadriga použitá v 4. storočí pred Kr. na Mauzóleu v Halikarnasse. Symbolizovala víťazstvo a v antickom stredoveku zdobila vrcholy slávnych stavieb. Kone sú zapriahnuté vedľa seba.

* dvojzáprah biga
* trojzáprah triga

Motív konských záprahov obnovila renesancia v 19. storočí, ako aj historizmus (trigy B. Schnircha na Národnom divadle v Prahe). Vyskytovala sa zvlášť v podobe triumfálneho vozu bohyne Víťazstva, ktorá riadi vzpínajúci sa štvorzáprah.

## Referencie
* Trojan, R. a kol.: *Malý slovník výtvarného umění*. Státní pedagogické nakladatelství Praha, 1999
* Baleka, J.: V*ýtvarné umění - výkladový slovník*. Akadémia Praha, 1997

## Pozri aj
* Brandenburská brána

## Iné projekty

Kategória:Architektonické výhonky
Kategória:Sochárstvo
Hieratické písmo

**(Egyptské) hieratické písmo** alebo **(egyptské) kňazské písmo** bolo písmo používané v starovekom Egypte súčasne s hieroglyfickým písmom, od ktorého sa nelíšilo princípom, ale iba tým, že jeho tvary boli značne jednoduchšie než tvary hieroglyfické. 

Zapisovalo sa prevažne pomocou trstinového pera tušom na papyrové zvitky, drevené doštičky alebo ostrakóny. Na zápisy na monumentálne kamenné pamiatky sa nepoužívalo. Hieratické písmo umožňovalo pisárom písať rýchlejšie ako komplikovanými, zdĺhavými hieroglyfmi. 

Od počiatku sa v Egypte používalo paralelne s hieroglifickým písmom (podľa starších názorov hieratické písmo vzniklo z hieroglyfického). V posledných storočiach pred Kr. bolo hieratické písmo nahradené démotickým písmom.

Slovo hieratický je odvodené od gréckeho γράμματα iερατικά (*grammata hieratika*, doslova „písomnosti kňazov“), ktoré použil po prvý raz Klement Alexandrijský v 2. st. po Kr., keďže v tom čase sa hieratické písmo používalo iba na zapisovanie náboženských textov, podobne ako po predchádzajúcich tisíc rokov.

## Pozri aj
* Transliterácia staroegyptčiny





Kategória:Staroegyptské písmo
Kategória:Písmo
Kukla (architektúra)

thumb|right|Kukla

**Kukla** je polkužeľovitý prístrešok vrcholu štítu ľudovej stavby, ktorý je pokrytý šindľom, a ktorého spodné dosky často nesú nápis a letopočet. V minulosti to bol veľmi rozšírený prvok striech ľudovej architektúry.

Kukla ukončovala hrebeň strechy nad hlavným (uličným) štítom. Mala tvar polkužeľa a zakrývala vetrací otvor povaly. Bola krytá dvoma, najviac troma radmi šindľov, ktoré mohli mať ozdobne opracované konce. Vrchol mohol byť ukončený ozdobným stĺpikom.

## Galéria

Súbor:Bukovina - hosp. usadlosť z 19. storočia.JPG|Bukovina (Liptov)
Súbor:VilkoinFotoThalerTamas.JPG|Vlkolínec (Liptov)
Súbor:Martin skanzen 09 01.jpg|Sklabiňa (Turiec), dnes v Múzeu slovenskej dediny
Súbor:Rodný dom Martina Kukučína v Jasenovej.jpg|Jasenová (Orava)
Súbor:Podbiel - rezerwat architektury.jpg|Podbiel (Orava)
Súbor:Skanzen Vychylovka - dom 2 - panoramio.jpg|Vychylovka (Kysuce)


Kategória:Architektonické prvky
Kategória:Strešná konštrukcia
Kategória:Ľudová architektúra
Kategória:Drevená architektúra
Am386

**Am386** boli procesory vydané spoločnosťou AMD v roku 1991. Bol to klon vtedajších procesorov 80386 spoločnosti Intel. Frekvencia, na ktorej pracovali, bola 33 a 40 MHz. Vzhľadom na to, že FSB týchto procesorov bola rovnaká ako ich frekvencia (t. j. 40  MHz) a dátová zbernica bola 32-bitovej šírky (pri modeloch s označením DX), tieto procesory boli výkonnostne podobné procesorom spoločnosti Intel 80486 na frekvencii 33 MHz, ktoré však boli cenovo drahšie. Toto pôsobilo nárast predaja v prospech spoločnosti AMD. Ďalšie zosilnenie priniesol matematický koprocesor 80387, ktorý v spolupráci s procesormi Am386 prispel k celkovému výkonu platformy. Tým sa výkonnostne vyšplhali až k procesorom Intel 80486 DX 40.

**Modelové označenia:** Am386 DX(L)-40, Am386 SX-40

## Externé odkazy
*  AMD.com: Am386® Family 32-bit Processors (anglicky)
* AMD: 30 Years of Pursuing the Leader, Part 2 (anglicky)
* Cpu-collection.de: Pictures (anglicky)

Kategória:Mikroprocesory
Kategória:AMD
Kukla

**Kukla** môže byť:
* v zoológii: vývojové štádium hmyzu medzi larvou a dospelým jedincom, pozri kukla (zoológia)
* v rybárstve: kruhová vrhacia sieť na lov rýb s olovenou záťažou na obvode, synonymum vrhacia kukla, pozri kukla (rybárstvo)
* pôvodne (severské národy, staroveký Rím) strieškovitá pokrývka hlavy, ktorá necháva otvorenú len vlastnú tvár, neskôr názov plášťa mníchov a podobne, ktorého súčasťou je takáto pokrývka, pozri kukla (plášť)
* sieťovitá pomôcka chrániaca hlavu včelára, šermiara a podobne, pozri napr. kukla (včelárstvo), kukla (šerm)
* v architektúre: polkužeľovitý prístrešok vrcholu štítu ľudovej stavby, ktorý je pokrytý šindľom, pozri kukla (architektúra)
* vrch (564,0 m n. m.) v Malých Karpatoch, pozri Kukla (vrch)
* životné štádium fiktívneho mimozemsko-ľudského hybrida z filmovej série Mutant, pozri kukla (Mutant)
Sister Sledge

**Sister Sledge** je americká vokálna skupina z mesta Philadelphia. Založená bola v roku 1971 sestrami Debbie, Joni, Kim a Kathy Sledge. Skupina symbolizovala silné rodinné hodnoty a v disko ére získala najväčšie úspechy. V roku 1979 vydala album *[[We Are Family (album)|We Are Family]]*, ktorý obsadil 3. miesto v americkom rebríčku Billboard 200 a získal platinovú platňu. Z albumu bol vydaný singel „We Are Family“, ktorý obsadil 2. miesto v americkom rebríčku Billboard Hot 100 a nominovaný bol na cenu Grammy. V roku 1979 ešte vydala skupina hity prvej dvadsiatky „He’s the Greatest Dancer“ a „Lost in Music“.

Medzi ich ďalšie hity patria skladby „My Guy“, „Mama Never Told Me“ (1973), „Thinking of You“ (1984) a „Frankie“ (1985).

Dňa 10. marca 2017 vo svojom dome v Phoenixe zomrela Joni Sledge vo veku 60 rokov. Debbie a Kim však oznámili, že budú aj naďalej pokračovať ako Sister Sledge.

## Diskografia
### Štúdiové albumy
*1975: *Circle of Love*
*1977: *Together* 	
*1979: *[[We Are Family (album)|We Are Family]]* 	
*1980: *Love Somebody Today*
*1981: *All American Girls*
*1982: *The Sisters*
*1983: *Bet Cha Say That to All the Girls*
*1985: *When the Boys Meet the Girls*
*1997: *African Eyes*
*2003: *Style*

### Single
### Single

## Referencie

## Iné projekty

Kategória:Dance hudobné skupiny USA
Kategória:Disko hudobné skupiny
Kategória:Soulové hudobné skupiny USA
Kategória:Hudobné skupiny z 1971
Jane Seymour

**Jane Seymour** môže byť:
* manželka anglického kráľa Henricha VIII., pozri Jana Seymourová
* lady Jana Seymourová, (1541 – 1561), neter tretej manželky Henricha VIII., pozri Jana Seymourová (1541 – 1561)
* anglická herečka (* 1951), pozri Jane Seymour (herečka)

Seymour, Jane
Kathy Sledgeová

**Kathy Sledge** (* 6. január 1959, Philadelphia, Pensylvánia, USA) je americká speváčka, ktorá naspievala niekoľko hitov v hitparáde Hot Dance Music/Club Play, vrátane skladby "Take Me Back To Love Again", ktorá obsadila prvé miesto v roku 1992.

Je členkou skupiny Sister Sledge a má na konte množstvo popových, R&B a disko hitov so svojimi sestrami Debra, Joni a Kim.

Do rebríčka sa vrátila v roku 2001 ako hlavná vokalistka hudobného projektu Kinga Britta Sylk 130 v skladbe "Rising". Spievala aj v piesni "Freedom" od Roberta Milesa.

Kategória:Popové speváčky USA
Kategória:R&B speváčky USA
Kategória:Speváčky elektronickej hudby USA
Kategória:Súrodenci v hudbe
Kategória:Osobnosti z Philadelphie
Ľupčianka

**Ľupčianka** je potok na strednom Liptove, v juhozápadnej časti okresu Liptovský Mikuláš. Je to ľavostranný prítok Váhu, meria  a je tokom III. rádu. Horný tok má bystrinný charakter a niekedy sa nazýva *Ďurková*. Nad sútokom s Veľkým Železným a Veľkým Oružným potokom sa zachoval tajch. Na strednom toku preteká dlhou Ľupčianskou dolinou, na dolnom toku sa pri obci Partizánska Ľupča na dvoch miestach zľava rozvetvuje na dve ramená, pričom dlhšie vedľajšie rameno meria cca  a obteká obec zo západu.

## Prameň
Ľupčianka pramení v Nízkych Tatrách v masíve Prašivej, na severnom svahu Ďurkovej () pod sedlom Ďurkovej v nadmorskej výške približne 

## Smer toku
V pramennej oblasti tečie sprvu severozápadným smerom, potom sa stáča a na krátkom úseku tečie na západ. Po pribratí Prievalského potoka sa stáča, pokračuje na sever až k sútoku s Veľkým Oružným potokom a následne vytvára výrazný oblúk prehnutý na východ. Ďalej tečie k sútoku so Salatínskym potokom severozápadným smerom, potom na krátkom úseku na sever, pričom sa postupne stáča a pokračuje severoseverovýchodným smerom až k obci Partizánska Ľupča. Napokon už tečie k ústiu viac-menej severným smerom.

## Geomorfologické celky
* Nízke Tatry, podcelok Ďumbierske Tatry, časti Prašivá a Salatíny
* Podtatranská kotlina, podcelok Liptovská kotlina, časti Ľubeľská pahorkatina a Galovianske háje

## Prítoky
*pravostranné: krátky prítok z južného svahu Mestskej hory (), prítok zo severozápadného svahu Javoriny (), prítok zo severného svahu Javoriny, Veľký Oružný potok, Krámecký potok, krátky prítok z juhozápadného svahu Očenášovskej (), potok z južného svahu Vysokej (), prítok z juhojuhozápadného svahu Ľupčianskej Magury (), prítok z lokality Kalište, tri krátke prítoky spod Mestskej hory, prítok z lokality Seče
*ľavostranné: krátky prítok zo severného svahu Ďurkovej, krátky prítok zo severozápadného úpätia Ďurkovej, prítok zo západného svahu Ďurkovej, dva prítoky zo severných svahov Zámostskej hole (), prítok zo severozápadného svahu Zámostskej hole, Prievalský potok, prítok prameniaci pod kótou , Veľké Železné, prítok prameniaci južne od kóty , dva krátke prítoky zo severného svahu Červeného grúňa (), prítok zo severozápadného svahu Červeného grúňa, krátky prítok prameniaci severoseverovýchodne od kóty , prítok () prameniaci západne od tejto kóty, Salatínsky potok a vedľajšie rameno ()

## Ústie
Potok sa vlieva do vodnej nádrže Bešeňová východne od obce Liptovský Michal v nadmorskej výške približne 

## Obce
Preteká takmer úplne len katastrálnym územím obce Partizánska Ľupča, oblasť ústia leží na katastrálnom území obce Liptovský Michal. Na hornom toku preteká osadou Magurka a popri samotách: Kapustisko, Slatvinsko, Lovnáč a Vŕšky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Elbasan (mesto)

**Elbasan** alebo **Elbasani** je mesto v strednom Albánsku, juhovýchodne od metropole Tirany. Nachádza sa na rieke Shkumbin, a má štatút krajského aj okresného mesta. Je to jedno z najväčších miest v krajine.

## Dejiny
Založenie mesta sa datuje do 1. storočia. Vtedy to bolo mesto rímske, nachádzalo sa na ceste Via Egnatia a najväčší význam v ňom malo veľké trhovisko. Ako postupne ríša strácala svoju silu a čelila stále častejším útokom Barbarov, bolo v 4. storočí rozhodnuté o vybudovaní hradu. O ďalších tisíc rokov neskôr, roku 1466, upravil osmanský sultán Methmet II. opevnenie, umiestnil tu významnú vojenskú posádku, a premenoval mesto na *El Basan* (slovensky *pevnosť*). Tento názov už mestu zostal až dodnes; a to aj napriek tomu, že roku 1836 Rešíd Paša pevnosť samotnú nariadil zbúrať. Staré mesto vybudovali Osmani s veľkým bazárom a tureckými kúpeľami. Na konci 17. storočia tu žilo okolo 2 000 obyvateľov.

Roku 1908 prebehli v meste veľké demonštrácie, keď práve tu sa rozhodlo, že sa bude namiesto arabského písma používať latinka. Po ďalších niekoľko rokov ešte proturecká majorita tvorila silnú opozíciu rodiacemu sa albánskemu štátu. V období prvej svetovej vojny mesto obsadili vojská Srbska, Rakúsko-Uhorska, Bulharska a Talianska.
thumb|vľavo|Pohľad na mesto Elbasan
thumb|vľavo|Ulice v centre mesta

Počas vlády kráľa Zoga I. tu vznikli prvé priemyselné závody na výrobu tabaku a alkoholických nápojov. Do druhej svetovej vojny a Hodžovho režimu však bol Elbasan ešte mestom čisto osmanského rázu. V 70. rokoch už začalo hospodárstvo stagnovať, vďaka spojenectvu socialistického Albánska a ČLR tu boli roku 1974 s pomocou práve Číny vybudované veľké železiarne, ktorých komíny sú najvyššie na Balkáne. Tie však tiež spôsobuje problematické znečistenie, s ktorým dnes mesto zápasí.

## Iné projekty

## Externé odkazy
* Panoráma mesta

Kategória:Mestá v Albánsku
Michiganské jazero

náhľad|Poloha v systéme Veľkých jazier
náhľad|Veľkosť Michiganského jazera v porovnaní s rozlohou územia Slovenskej republiky.
right|thumb|Michiganské jazero

**Michiganské jazero** (, v jazyku miestnych Indiánov *Veľké jazero*) je tretie najväčšie jazero v systéme piatich Veľkých jazier v USA. Jazerom prechádza hranica medzi štátmi Michigan, Indiana, Illinois a Wisconsin. Má rozlohu . Je  dlhé a maximálne  široké.

## Iné projekty

Kategória:Jazerá v USA
Kategória:Geografia Illinoisu
Kategória:Geografia Indiany
Kategória:Geografia Michiganu
Kategória:Geografia Wisconsinu
Agassiz

thumb|Mapa jazera Agassiz v časoch najväčšej rozlohy
**Agassiz** () bolo sladkovodné jazero, ktoré existovalo približne pred 10 000 až 12 000 rokmi na okraji ľadovcového štítu v Severnej Amerike. Nazvané bolo na počesť švajčiarskeho prírodovedca L. Agassiza.

Kategória:Jazerá v USA
Kategória:Povodie Nelsonu
Štít

**Štít** môže byť:
*vo vojenstve: súčasť obrannej výzbroje, pozri štít (vojenstvo)
*prenesene: ochrana, záštita
*vývesná tabuľa, najmä firemná
*v architektúre: 
**zvislá súčasť stavby uzavierajúca strešný priestor a ohraničená na vonkajšej strane rímsou v tvare trojuholníka, pozri štít (architektúra)
**čelná strana alebo stena miestnosti alebo niektorých bytových zariadení
*v kozmonautike a sci-fi: skrátene:
**tepelný štít
**deflektorový štít
**energetický štít
*v astronómii: Súhvezdie Štít
*v heraldike: 
**základná časť erbu, na ktorej sú umiestnené erbové figúry, pozri štít (heraldika)
**erb vôbec
*v technike: 
**plášť reaktora pohlcujúci žiarenie, pozri štít (reaktor)
**skrátene: zváračský štít
*v lekárstve: skrátene röntgenový štít
*v zoológii: spravidla ochranné, zvápenatené platne na tele článkonožcov alebo plazov inkrustované chitínom alebo zrohovatené, pozri štít (zoológia)
*v geológii: veľké územie istých prekambrických hornín, ktoré vystupujú na povrchu a tvoria tektnicky stabilné oblasti, pozri štít (geológia)
*v geomorfológii: 
**výrazný a ostrý horský vrchol, pozri štít (geomorfológia)
**vrch so strmými skalnými stenami (napr. v Tatrách)
*v geografii:
**vrch v Slovenskom krase (), pozri Štít (vrch v Slovenskom krase)
**vrch v Západných Tatrách ()
*časť obce Klamoš v Česku, pozri Štít (Klamoš)

## Pozri aj
*tunelovací štít (stroj na razenie štôl a tunelov štítovaním)
*protimeteorický štít
*Whipplov štít
*živý štít

## Iné projekty
Balista

**Balista**, alebo **škorpión** je obliehací stroj na vrhanie kamenných projektilov alebo šípových striel veľkosti kopije, ktorý vynašli Gréci  okolo roku 400 pred Kr. Od Grékov tieto stroje prevzali Rimania, ktorí ich zaradili do svojej armády a námorníctva na paluby galér.

## Princíp
Pôvodne išlo o zväčšený luk a šíp, ktorý mohol byť pripevnený na kolesovom podvozku. Neskôr sa prišlo na to že strela z luku nie je jedinou možnosťou ako vystreliť šíp. Odstránenie luku umožnilo vznik oveľa masívnejších zariadení, vybavených nosičmi šípov, ktoré sa vystreľovali pružinou. 

## Grécka balista

Pôvodný grécky vynález bol stroj na vrhanie – streľbu kamenných projektilov a šípových striel veľkosti oštepu. Konštrukcia bola zostavená z podstavca, vodiaceho prvku so žliabkom a napínacieho, spúšťacieho ústroja a dvoch ramien spojených tetivou a zasunutých do zväzku skrúcaných vlásí alebo lán. Z gréckej balisty sa strieľalo pod uhlom asi 45° strelami o váhe  do vzdialenosti 350 – 450 metrov.

## Iné projekty

## Externé odkazy
*Katapulta nebo balista? 

Kategória:Strelné zbrane
Kategória:Staroveké zbrane
Kategória:Obliehacie zbrane
Prak

thumb|Jednoduchý prak.
**Prak** je strelná zbraň, ktorá vystreľuje projektily s využitím ľudskej sily. Existujú dva
druhy prakov: jeden vystreľuje projektil pomocou energie uloženej v napnutých gumových zväzkoch, druhý funguje na princípe odstredivej sily. Ako zbraň má kameň hodený rukou nedostatky, najmä malú rýchlosť, nízku pohybovú energiu a obmedzený dosah. Pravdepodobne najúspešnejšou zbraňou vrhajúcou kamene je prak.

## Princíp
Prak pozostáva z koženého vrecúška, ku ktorému sú pripevnené dve šnúrky. Jedna šnúrka tvorí slučku okolo vrhačovho zápästia, pričom kameň je uložený vo vrecúšku, druhú šnúrku drží vrhač v prstoch. Prak potom roztočí, aby získal rýchlosť a v pravej chvíli rotácie sa šnúrka držaná prstami uvoľní. Tým sa otvorí vrecúško a kameň sa veľkou rýchlosťou vymrští. Umenie hádzať prakom závisí od správneho odhadu momentu uvoľnenia šnúrky a vypustenia kameňa, lebo smer a dosah závisí práve od toho.

## Pôvod
Konštrukcia praku sa líši podľa pôvodu: africkí domorodci dodnes používajú praky z jedného kusa kože, odrezaného tak, že spolu tvoria vrecko so šnúrkami. Praky raného Stredného východu sa plietli výlučne z povrazu, kým praky nájdené v oblasti Tichomorských ostrovov boli zhotovené zo spletených šnúr. Napriek tomu, že sa na streľbu používali hladké kamene vhodnej veľkosti, vrhalo sa aj olovo, a to už od druhého storočia pred Kr.

## Fustibal
Zaujímavým, ale nezvyčajným variantom praku bol *fustibal*, prak pripevnený na koniec žrďky. Pôvod tejto zbrane je neznámy, no sú dôkazy o tom, že Rimania ju používali v treťom storočí pred Kr. Fustibal predĺžil vrhačovu ruku, a teda aj polomer dráhy praku, a zvýšil rýchlosť a dolet. Presné načasovanie uvoľnenia praku však vyžadovalo oveľa viac šikovnosti. Tento druh praku mal aj tú výhodu, že sa dal použiť vo vojenskom oddieli jednoducho krúžením žrďky nad hlavou a nepotreboval voľné široké okolie na roztáčanie praku v úrovni ramien.

## Väčšie projektily
Napriek tomu, že prak poskytoval väčší dosah a vyššiu rýchlosť, bolo možné použiť len relatívne malé kamene. Riešením tohto problému sa stal vývoj špeciálnych vrhacích zbraní. Palica patrila medzi bežné zbrane, no postupne, ako získala ťažkú hlavicu a ľahšiu násadu, dala sa hádzať s veľkou presnosťou na značnú vzdialenosť. Hlavný nedostatok bol v tom, že keď sa palica hodila, zriedkakedy sa ju podarilo včas získať na ďalšie použitie. Zo sekier a nožov sa tiež vyvinuli vrhacie zbrane. Na dosiahnutie uspokojivých výsledkov sa však museli tvarovo upraviť aby sa zlepšil ich let, taktiež sa začali hľadať aj zdokonalenia ich smrtiaceho účinku. Väčšina čepeľových vrhacích zbraní pochádza z mimoeurópskych krajín. Pôvodní obyvatelia Ameriky vyvinuli tomahavk,  ktorého veľmi jednoduchý tvar umožňoval jeho použitie ako zbrane aj ako nástroja. Niektoré severoafrické kmene vyrábali zbrane, ktoré tvarom pripomínali niečo medzi sekerou a nožom – boli určené výhradne na hádzanie. Často mali viacero čepelí, takže cieľ nemusela zasiahnuť len určitá časť zbrane.

## Iné projekty

Kategória:Strelné zbrane
Zliatok

**Zliatok** môže byť:
*v hutníctve: 
**zvyšok kovu v panve, synonymum sviňa, pozri zliatok (sviňa)
**produkt plynulého odlievania, pretlačok, pozri zliatok (produkt plynulého odlievania)
*v typografii: spojenie viacerých písmen na jednom odliatku, synonymum ligatúra, pozri pod ligatúra (písmo)
*v ekonómii: obchodná forma kovov, najmä mincových kovov, pozri zliatok (obchod)